คะหนูมีคำถามเกี่ยวกับการรักษาโรคเมลิออยค่ะ ตอนนี้ตาหนูเข้ายาได้ 3 วัน หลังจากรักษามาอย่างต่อเนื่อง ให้เข้ายา2อาทิตย์ ตอนนี้ตามีไข้กับเหนื่อย ตัวเหลืองนิดหน่อย พบความปกติเกี่ยวกับปอด บอกว่าน้ำในปอดมาก จะแจ้งแนวทางการรักษาอีกทีวันอังคาร แต่ตาเหนื่อยมากๆ มีคำแนะนำให้หนูไหมคะ
สวัสดีค่ะ โรคเมลิออยด์ หรือเมลิออยโดสิสเป็นโรคติดเชื้อจากแบคทีเรียชนิดหนึ่งที่ปนเปื้อนได้ในน้ำและดิน แพร่กระจายสู่คนผ่านการสัมผัสเชื้อโดยตรงหรือโดยการติดต่อจากสัตว์ที่ติดเชื้อ โดยเกิดขึ้นได้ในหลายลักษณะและมักแสดงอาการที่แตกต่างกันออกไปขึ้นอยู่กับอวัยวะที่มีการติดเชื้อหากเป็นที่ปอด อาจมีอาการมีไข้ ปวดศีรษะ ไอ ไม่อยากอาหาร หายใจหอบเหนื่อย เจ็บหน้าอก มีอาการเจ็บกล้ามเนื้อโดยทั่วไป รวมถึงอาจไอเป็นเลือดดังนั้นจากเรื่องหอบเหนื่อยที่เป็น น่าจะเกี่ยวกับโรคเมลิออยด์ที่เป็นอยู่โดยควรรับยาฆ่าเชื้อ และประคับประคองการหายใจ อาจมีการให้ออกซิเจนช่วยหรือถ้าเหนื่อยมากอาจต้องมีการใส่ท่อช่วยหายใจ โดยหากอยู่ในรพ.แพทย์จะทำการดูแลและเลือกการรักษาที่เหมาะสมให้ หากมีน้ำในปอดมาก อาจมีการเจาะระบายน้ำในปอดให้เป็นระยะอ่านเพิ่มเติม